5. ทรัพย์สินที่ใช้ในการประกอบธุรกิจ

(1) ทรัพย์สินหลักที่บริษัทและบริษัทย่อยใช้ในการประกอบธุรกิจ ณ วันที่ 31 ธันวาคม 2552

+--------------------------+------------------+-------+---------------+
| ประเภท/ลักษณะทรัพย์สิน       | ลักษณะกรรมสิทธิ์     | มูลค่า  | ภาระผูกพัน      |
|                          |                  |       |               |
|                          |                  | (ล้า   |               |
|                          |                  | นบาท) |               |
+--------------------------+------------------+-------+---------------+
| 1.ที่ดิน 3/4-5 หมู่ที่ 9 ถนน    | เป็นเจ้าของ        | 99.38 | ติดภาระจำ      |
| บางนา-ตราดแขวงบางโฉลง    |                  |       | นองที่ดินพร้อมสิ่งป |
| เขตบางพลี สมุทรปราการ      | บริษัทย่อยเป็นเจ้าของ | 53.24 | ลูกสร้างในวงเงิน |
|                          |                  |       | 177 ล้านบาท    |
| เนื้อที่ 10-3-32 ไร่          | ทำสัญญาเช่าถึง 4    | 30.14 |               |
|                          | ม.ค. 2558        |       | ติดภาร         |
| 2.ที่ดิน 26297-8 ตำบลกลางดง |                  | 0.04  | ะจำนองในวงเงิน |
| อำเภอปากช่อง              | ผ่อนชำระเดือนละ    |       |               |
| จังหวัดนครราชสีมา           | 96,000 บาท       | 4     | 55.10 ล้าน บาท |
|                          |                  | 96.31 |               |
| พร้อมสิ่งปลูกสร้าง เลขที่ 89    | และเพิ่มขึ้นทุก 5 ปี   |       | ไม่มี           |
|                          |                  | 3     |               |
| 3. ที่ดิน 106 ตำบลบางโฉลง   | เป็นเจ้าของ        | 04.86 | ติดภาระ        |
| อำเภอ บางพลี สมุทรปราการ   |                  |       | จำนองวงเงินรวม |
|                          | เป็นเจ้าของ        |       |               |
| 4.อาคารและโรงงาน         |                  |       | กับข้อ 1.       |
| เลขที่3/4-5 หมู่ที่ 9 ถนน      | เป็นเจ้าของ        |       |               |
| บางนา-ตราดแขวงบางโฉลง    |                  |       | ไม่มี           |
| เขตบางพลี สมุทรปราการ      | เป็นเจ้าของ        |       |               |
|                          |                  |       | บริษัทย         |
| 5.ทรัพย์สินระหว่างก่อสร้าง     |                  |       | ่อยติดภาระจำนอง |
|                          |                  |       |               |
| (บริษัทและบริษัทย่อย)         |                  |       | เครื่องจักรแล    |
|                          |                  |       | ะอุปกรณ์ในวงเงิน |
| 6.เคร                    |                  |       | 561 ล้านบาท    |
| ื่องจักรและอุปกรณ์ที่ใช้ในการผลิต |                  |       |               |
|                          |                  |       | ติดสัญ          |
| (บริษัทและบริษัทย่อย)         |                  |       | ญาเช่าและเช่าซื้อ |
|                          |                  |       | เป็นจำนวน      |
| 7.เครื่องจักรและอุปกรณ์ที่ให้เช่า |                  |       | เงินทั้งสิ้น159.97 |
|                          |                  |       | ล้านบาท        |
| (บริษัทและบริษัทย่อย)         |                  |       |               |
+--------------------------+------------------+-------+---------------+

(2) ทรัพย์สินไม่มีตัวตนที่สำคัญในการประกอบธุรกิจ

บริษัทมีค่าความนิยมจากการซื้อเงินลงทุนในบริษัทย่อยแห่งหนึ่งจำนวน 154.67 ล้านบาท
ซึ่งเป็นการจ่ายเพื่อแลกกับผลประโยชน์เชิงเศรษฐกิจในอนาคตที่คาดว่าจะได้รับจากผลผลึกของสินทรัพย์ของบริษัทย่อย
ได้แก่ ความสามารถของกรรมการผู้จัดการของบริษัทย่อย ซึ่งเกิดจาก การเรียนรู้ (learning
curve) ในด้านการผลิตและการจัดการเป็นหลัก
และหากขาดผู้บริหารดังกล่าวบริษัทย่อยอาจประสบปัญหาในการผลิต
การที่บริษัทย่อยสามารถผลิตและจำหน่ายสินค้า ซึ่งมีผู้ผลิตน้อยรายได้ทันที
การที่คุณภาพของสินค้าเป็นที่ยอมรับจากผู้ขายรายใหญ่ในอุตสาหกรรมและเป็นที่ยอมรับในระดับสากลอันเป็นองค์ประกอบสำคัญที่สุด
และการประหยัดต้นทุนในการก่อตั้งโรงงานใหม่ ซึ่งเป็นองค์ประกอบเพียงเล็กน้อยในผลผลึกทั้งหมด
แต่มีความสัมพันธ์และสอดคล้องร่วมกับองค์ประกอบอื่น
มูลค่าของค่าความนิยมดังกล่าวคำนวณขึ้นโดยอ้างอิงจากรายงานการประเมินมูลค่ากิจการลงวันที่ 24
กันยายน 2547
ที่จัดทำโดยที่ปรึกษาทางการเงินอิสระแห่งหนึ่งที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์
โดยวิธีมูลค่าปัจจุบันสุทธิของกระแสเงินสด (Discounted Cash Flow)

ในการพิจารณาผลประโยชน์เชิงเศรษฐกิจที่คาดว่าจะได้รับจากบริษัทย่อยนั้น บริษัทฯ
พิจารณาทุกองค์ประกอบของผลผลึกของสินทรัพย์ดังกล่าวข้างต้นร่วมกัน ทั้งนี้ บริษัทฯ
ไม่สามารถแบ่งแยกและวัดมูลค่าผลผลึกแต่ละส่วนออกจากกันได้อย่างน่าเชื่อถือและมีเหตุผล
เนื่องจากทุกองค์ประกอบทำงานสัมพันธ์และสอดคล้องกัน บริษัทฯ จ่ายค่าความนิยม
โดยคำนึงถึงผลประโยชน์เชิงเศรษฐกิจในอนาคตที่คาดว่าจะได้รับจากบริษัทย่อยตามข้อสมมติฐานที่ว่ากิจการจะดำเนินงานอย่างต่อเนื่อง
และดำรงอยู่ต่อไปในอนาคต โดยพิจารณาทุกองค์ประกอบร่วมกัน
และมีนโยบายที่จะพิจารณาตั้งค่าเผื่อผลขาดทุนจากการด้อยค่าของค่าความนิยมทุกงวดบัญชี
และหากบริษัทย่อยมีผลการดำเนินงานจริงไม่เป็นไปตามประมาณการที่ใช้ในการประเมินมูลค่ากิจการอย่างมีสาระสำคัญก็จะต้องพิจารณาด้อยค่าทันที

ในการสอบทานการด้อยค่าของค่าความนิยมของปี 2552 ฝ่ายบริหารของบริษัทฯ
ได้ทบทวนประมาณการและข้อสมมติฐานต่างๆ
ที่ใช้ในการทดสอบการด้อยค่าของค่าความนิยมจากการซื้อบริษัทย่อยใหม่
ตามมาตรฐานที่กำหนดโดยตลาดหลักทรัพย์และสภาวิชาชีพบัญชี
โดยวิธีมูลค่าปัจจุบันสุทธิของกระแสเงินสด (Discounted Cash Flow)
โดยมีข้อสมมติฐานอ้างอิงกับสภาวะเศรษฐกิจในปัจจุบัน ซึ่งปรากฎว่า
มูลค่ากิจการตามรายงานการประเมินดังกล่าวไม่แตกต่างอย่างมีสาระสำคัญจากมูลค่ากิจการที่ประเมินไว้เดิมในการสอบทานการด้อยค่าของค่าความนิยม
ณ วันที่ 31 ธันวาคม 2552 นี้ ฝ่ายบริหารของบริษัทฯ ได้ถือปฏิบัติตามมาตรฐานการบัญชีฉบับที่ 36
(ปรับปรุง 2550)
โดยเปรียบเทียบมูลค่าที่คาดว่าจะได้รับคืนกับราคาตามบัญชีของหน่วยสินทรัพย์ที่ก่อให้เกิดเงินสดซึ่งได้รวมราคาตามบัญชีของค่าความนิยมที่ได้ปันส่วนมา
โดยมีรายละเอียดดังนี้

-   มูลค่าที่คาดว่าจะได้รับคืนกำหนดจากมูลค่าจากการใช้สินทรัพย์ โดยฝ่ายบริหารของบริษัทฯ
    ได้ประมาณการกระแสเงินสดรับและจ่ายในอนาคตจากการใช้สินทรัพย์ที่ก่อให้เกิดเงินสดอย่างต่อเนื่อง
    โดยใช้ต้นทุนของเงินทุนถัวเฉลี่ยถ่วงน้ำหนัก (WACC) เป็นอัตราคิดลด
    ซึ่งประมาณไว้ในอัตราร้อยละ 9.32-10.81 ต่อปี จากวิธีการคำนวณดังกล่าวมูลค่าปัจจุบัน
    ของกระแสเงินสดส่วนเกินจากการดำเนินงานและลงทุนมีจำนวนประมาณ 588.17 ล้านบาท

-   หน่วยสินทรัพย์ที่ก่อให้เกิดเงินสด กำหนดจากที่ดิน
    อาคารและส่วนปรับปรุงและเครื่องจักรและอุปกรณ์โรงงาน ซึ่งมีมูลค่าตามบัญชี ณ วันที่ 31
    ธันวาคม 2551 รวมจำนวน 556.37 ล้านบาท

จากการเปรียบเทียบดังกล่าวข้างต้น
ปรากฎว่ามูลค่าที่คาดว่าจะได้รับคืนสูงกว่าราคาตามบัญชีของหน่วยสินทรัพย์ที่ก่อให้เกิดเงินสด
เป็นจำนวน 31.80 ล้านบาท โดยถือเป็นส่วนของบริษัทฯ ตามสัดส่วนการลงทุนเป็นจำนวน 16.22
ล้านบาท ในขณะที่ค่าความนิยมมียอดคงเหลือตามบัญชีจำนวน 14.25 ล้านบาท
ซึ่งมูลค่ากิจการดังกล่าวไม่แตกต่างอย่างมีสาระสำคัญจากมูลค่ากิจการที่ประเมินไว้เดิม ดังนั้น
จึงไม่มีการรับรู้ผลขาดทุนจากการด้อยค่าของค่าความนิยมสำหรับปี

  (3) นโยบายการลงทุน

ณ 31 ธันวาคม 2552 บริษัท ที.ซี.เจ เอเซีย จำกัด (มหาชน)
มีเงินลงทุน(สุทธิ)ในบริษัทย่อยต่าง ๆ ซึ่งได้แก่ บริษัทย่อยแรก BIGCRANE
ดำเนินธุรกิจให้เช่าเครื่องจักรกลหนัก เพื่อใช้ในธุรกิจการขนส่งและการก่อสร้าง บริษัทย่อยที่สอง
TOYO ดำเนินธุรกิจผลิตและจำหน่ายท่อเหล็กกล้าไร้สนิม และบริษัทย่อยที่สาม UNIC
ดำเนินธุรกิจจำหน่ายเครนติดหลังรถบรรทุก ทำให้มูลค่าเงินลงทุนรวมจากสามบริษัทย่อยเป็น
465.45 ล้านบาท (วิธีราคาทุน) และบริษัทที่เกี่ยวข้อง คือ ธุรกิจประกอบเครน UNIC
มูลค่าเงินลงทุน 6.0 ล้านบาท โดยมีสัดส่วนเงินลงทุนในบริษัทย่อย
และบริษัทที่เกี่ยวข้องทั้งหมดคิดเป็นร้อยละ 30.90 ของสินทรัพย์รวม

อย่างไรก็ตาม ณ วันที่ 31 ธันวาคม 2552 ฝ่ายบริหารของบริษัทฯ
ได้พิจารณาตั้งค่าเผื่อผลขาดทุนจากการด้อยค่าของเงินลงทุนในบริษัทยูนิค เซลส์ (ประเทศไทย)
จำกัด เป็นจำนวน 0.90 ล้านบาท
เนื่องจากบริษัทย่อยดังกล่าวอยู่ระหว่างการชำระบัญชีและฝ่ายบริหารของบริษัทฯ
คาดว่าจะได้รับคืนทุนต่ำกว่ามูลค่าเงินลงทุนที่ได้ลงทุนไว้

  นโยบายการบริหารงานและการควบคุมดูแลในบริษัทย่อย และบริษัทที่เกี่ยวข้อง

-   บริษัท บิ๊กเครน แอนด์ อิควิปเม้นต์ เร้นทัลส์ จำกัด มีกรรมการของบริษัทฯ
    เป็นผู้ควบคุมและกำหนดนโยบายการบริหารงาน

-   บริษัท โตโย มิลเลนเนียม จำกัด มีกรรมการของบริษัทฯ
    เป็นผู้ควบคุมและกำหนดนโยบายการบริหารงาน

-   บริษัท ยูนิค เซลส์ (ประเทศไทย) จำกัด
    มีกรรมการของบริษัทฯเป็นผู้ควบคุมและกำหนดนโยบายการบริหารงาน

-   บริษัท ฟูรูกาวา ยูนิค (ไทยแลนด์) จำกัด กรรมการบริษัทฯ เข้าร่วมเป็นกรรมการของบริษัทนี้
    แต่ไม่ได้ร่วมเป็นกรรมการบริหารที่จะร่วมกำหนดนโยบายการบริหารงาน เนื่องจากบริษัทฯ
    ถือหุ้นเพียง 3% ของหุ้นทั้งหมดของบริษัทนี้